
PËR DHËNIE FONDI KRYQIT TË KUQ SHQIPTAR PËR PROMOVIMIN E DHURIMIT VULLNETAR TË GJAKUT

Në mbështetje të nenit 100 të Kushtetutës dhe të nenit 7 të ligjit nr.7864, datë 29.9.1994 “Për   Kryqin e Kuq Shqiptar”, me propozimin e Ministrit të Shëndetësisë, Këshilli i Ministrave 

VENDOSI:

1.Kryqit të Kuq Shqiptar t’i jepet fondi prej 2 700 000 ( dy milionë e shtatëqind mijë) lekësh, për promovimin e dhurimit vullnetar të gjakut.
2.Ky fond të përballohet nga buxheti i vitit 2005 i Qendrës Kombëtare të Transfuzionit të Gjakut.
3.Ngarkohet Ministria e Shëndetësisë për zbatimin e këtij vendimi.
Ky vendim hyn në fuqi menjëherë.

